Η δυτική όψη της Ανακτορικής Κατοικίας Μπιούλη. Δεξιά η νότια όψη.
Η **Ανακτορική Κατοικία Μπιούλη** (αγγλ.: Beaulieu Palace House· στα γαλλικά Beaulieu σημαίνει καλός τόπος, προφ. Μπωλιέ)  είναι ένα μέγαρο του 13ου αι. στο Μπιούλη, στο Χάμσαϊρ του Ηνωμένου Βασιλείου. Αρχικά ήταν μέρος του αββαείου Μπιούλη, μετά όμως το κτήμα αγοράστηκε το 1538 από τον Τόμας Ράιθσλυ, 1ο κόμη του Σάουθαμπτον, μετά τη Διάλυση των Μοναστηριών. Εξακολουθεί να ανήκει και να καταλαμβάνεται από τους απογόνους του κόμη, τους βαρόνους Μόνταγκιου του Μπιούλη.

Ιστορία
-------

Η νότια όψη της Ανακτορικής Κατοικίας Μπιούλη. Αριστερά η δυτική όψη.
Η Ανακτορική Κατοικία Μπιούλη είχε κτιστεί αρχικά τον 13ο αι. ως το κτήριο της πύλης του αββαείου Μπιούλη. Μετά τη Διάλυση των Μοναστηριών, το κτήμα αγοράστηκε το 1538 από τον σερ Τόμας Ράιθσλυ, αργότερα 1ο κόμη του Σάουθαμπτον. Η κατοικία περιήλθε μέσω γάμου στην οικογένεια Μόνταγκιου και εξακολουθεί να ανήκει στον απόγονο του 1ου κόμη, τον 4ο βαρόνο Μόνταγκιου του Μπιούλη. 

Το κτήριο επεκτάθηκε τον 16ο αι. και πάλι τον 19ο αι. και είναι σήμερα ένα καλό παράδειγμα γοτθικής εξοχικής κατοικίας. Το σπίτι έχει θέα στον ποταμό Μπιούλη και περιβάλλεται από χλοοτάπητες και μονοπάτια. Το εσωτερικό του σπιτιού έχει διατηρηθεί σε βικτωριανό στιλ.

Αν και εξακολουθεί να φιλοξενεί τον σημερινό λόρδο και τη λαίδη Μόνταγκιου, τμήματα του σπιτιού και των κήπων είναι ανοιχτά καθημερινά για το κοινό. Είναι μέλος της κοινοπραξίας *Πολύτιμες Κατοικίες της Αγγλίας*.

Η Ανακτορική Κατοικία είναι ανοιχτή για το κοινό ως μέρος αξιοθέατου επισκεπτών γνωστό ως "Μπιούλη", το οποίο περιλαμβάνει:

* το αββαείο Μπιούλη
* το Εθνικό Μουσείο Αυτοκινήτων
* την Ανακτορική Κατοικία Μπιούλη
* τον Κόσμο του Top Gear
* την Έκθεση του Μυστικού Στρατού: μία έκθεση σχετικά με την Εκπαίδευση των Επιχειρήσεων Ειδικών Αποστολών στο Μπιούλη κατά τον Β΄ Παγκόσμιο Πόλεμο
* τους Κήπους
* έναν σιδηρόδρομο
* βόλτες

Τοπική λαογραφία και θρύλοι
---------------------------

Το Μπιούλη, σύμφωνα με τον επίσημο ιστότοπο, είναι ένα από τα πιο στοιχειωμένα μέρη στη Βρετανία, με αναφορές που παρατηρούνται εδώ και εκατό χρόνια,     και πιθανώς μέχρι τα μέσα του 16ου αι.  Πολλοί παραφυσικοί ερευνητές έχουν πραγματοποιήσει έρευνα στο αββαείο, συμπεριλαμβανομένου του Άρθουρ Κόναν Ντόυλ, ο οποίος ισχυρίστηκε ότι έκανε επαφή με ένα φάντασμα κατά τη διάρκεια μίας παραμονής του στην Ανακτορική Κατοικία.  

Μία κυρία με μπλε ή γκρι χρώμα, που φέρεται να την έχουν δει να περπατάει μέσα από τους τοίχους και να κάνει πολύ θόρυβο στα ιδιωτικά διαμερίσματα, πιστεύεται ότι είναι το φάντασμα της κόμισσας του Μπιούλη, της λαίδη Ιζαμπέλλας, που απεβίωσε το 1786.    Η οσμή θυμιάματος, που λέγεται ότι προοιωνίζει κάτι δυσάρεστο για τους ανθρώπους του αββαείου ή του χωριού, έχει επίσης αναφερθεί από τον Έντουαρντ Ντάγκλας-Σκοτ-Μόνταγκιου 3ο βαρόνο Μόνταγκιου του Μπιούλη μεταξύ άλλων, σε μία αίθουσα της Ανακτορικής Κατοικίας, που εχρησιμοποιείτο ως παρεκκλήσιο τον Μεσαίωνα.

Βιβλιογραφικές αναφορές
-----------------------

1. ↑  vocaleyes.co.uk/research/heritage-access-2022/benchmark/. Ανακτήθηκε στις 8  Φεβρουαρίου 2023.
2. ↑  Ανακτήθηκε στις 11  Μαρτίου 2021.
3. 1 2  vocaleyes.co.uk/research/heritage-access-2022/benchmark/. Ανακτήθηκε στις 9  Φεβρουαρίου 2023.
4. ↑  Edward Douglas-Scott-Montagu, 3rd Baron Montagu of Beaulieu
5. ↑  Edward Douglas-Scott-Montagu, 3rd Baron Montagu of Beaulieu
6. 1 2  Edward Douglas-Scott-Montagu, 3rd Baron Montagu of Beaulieu
7. 1 2  Edward Douglas-Scott-Montagu, 3rd Baron Montagu of Beaulieu
8. ↑  Edward Douglas-Scott-Montagu, 3rd Baron Montagu of Beaulieu
9. ↑  Edward Douglas-Scott-Montagu, 3rd Baron Montagu of Beaulieu
10. ↑   Edward Douglas-Scott-Montagu, 3rd Baron Montagu of Beaulieu
11. ↑  [Edward Douglas-Scott-Montagu, 3rd Baron Montagu of Beaulieu
12. 1 2  Yandell, Chris (31 Οκτωβρίου 2013). «Hannah Broughton claims she has photographed Beaulieu's ghostly Lady in Blue». Southern Daily Echo. Ανακτήθηκε στις 2 Ιανουαρίου 2015.
13. ↑   Scanlan, David (2013). Paranormal Hampshire. Amberley Publishing.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2015-07-05 στο Wayback Machine.